als_Latn dik_Latn sag_Latn
30 vjet më parë, ditën e hënë Microsoft i prezantoi botës versionin e parë të Windows, të njohur si Windows 1.0. Por softueri nuk u lançua zyrtarisht para vitit 1985. Që nga ai moment ka kaluar një kohë e gjatë. 3 dekada më vonë Microsoft Windows ka ardhur në 15 versione. Ja se si ka qenë Microsoft Windows ndër vite: (PCWorld Albanian)
Ja si ka ndryshuar Microsoft Windows gjatë 30 viteve (Fotogaleri)
Windows 1.0 (1985)
Ishte i pari që u lançua. Kompania si fillim e emëroi atë “Interface Manager” më pas ky version u quajt Windows.
Windows 2.0 (1987-1990)
U përdor nga viti 1987-1990 dhe risia që ky version solli ishin ikonat në desktop dhe memoria me kapacitet më të lartë.
Windows 3.0 (1990)
Kur u lançua në vitin 1990 u bë një nga softuerët më të përdorur të kohës. Microsoft shiti 10 milion kopje të Windows 3.0 vetëm në dy javët e para. Me anë të këtij versioni Microsoft përmirësoi në mënyrë të dukshme performancën dhe ikonat e aplikacioneve. Gjithashtu shtoi 16 ngjyra të reja grafike.
Windows 95 (1995)
Ishte versioni më premtues i kompanisë ku debutoi për herë të parë butoni “Start Menu” dhe Internet Explorer. Në 5 javët e para të lançimit Microsoft shiti 7 milion kopje.
Windows 98 (1998)
U lançua pikërisht në momentin kur epoka e internetit ishte duke përfshirë botën. Microsoft e përshkroi Windows 98 si softuerin e parë të vërtet për konsumatorët. Ndër karakteristikat e reja që ky version solli ishin leximi i DVD dhe menuja Quick Launch.
Windows ME (2000)
I quajtur ndryshe Millennium Edition erdhi në vitin 2002. Microsoft shtoi opsionin e ri Windows Movie Maker. Ky ishte gjithashtu versioni i parë që mbështeti ristartimin e programit. Pavarësisht këtyre Windows ME u përball me kritika të shumta kur hyri në treg. Madje PCWorld e renditi në listën e produkteve më të këqija teknologjike të të gjitha kohërave, ndërsa ABC e kritikoi për vështirësinë e instalimit.
Windows XP (2001-2005)
U njoh për një pamje më të qartë dhe përfomancë të lartë. Microsoft gjithashtu rriti nivelet e sigurisë në këtë version.
Windows Vista (2006-2008)
Solli një dizajn të ri dhe përmirësime të reja, por gjithsesi u pa me dyshime dhe kritika. Shumë media shkruajtën se nuk kishte arsye përse ta instaloje Windows XP.
Windows 7 (2009)
U mirëprit kur u lançua në vitin 2009. CNET e quajti atë: “Ajo çfarë VISTA duhet të jetë!”. Ky version përdoret akoma në shumë kompjuterë.
Windows 8-8.1 (2012-në vazhdim)
Është ai që përdoret aktualisht. Ai u lançua në tetor të vitit 2012. Microsoft ndryshoi tërësisht ndërfaqen e përdoruesit duke e bërë që të përdorej dhe me prekje. Por softëeri u kritikua për ndërfaqen e komplikuar dhe mungesën e butonit “Start Menu”, gjë që kompania e solli përsëri në versionin Windows 10.
Windows 10 (Vjen në 2015)
Është versioni më i fundit i prezantuar i cili pritet të vijë në vitin 2015. Shumica e elementëve do të jenë të ngjashëm me Windows 8 ndërsa do të rikthehet “Start Menu”. Sipas Microsoft, Windows 10 është softueri perfekt i cili mund të përdoret në ekrane dhe pajisje të ndryshme duke filluar nga tabletët, kompjuterët e smartfonat.
als_Latn als_Latn srd_Latn als_Latn srd_Latn als_Latn srd_Latn als_Latn srd_Latn als_Latn srd_Latn als_Latn srd_Latn als_Latn vec_Latn als_Latn vec_Latn als_Latn srd_Latn als_Latn als_Latn als_Latn als_Latn als_Latn